આ મુદ્દે મ્યુનિ. અને સરકારી શૈક્ષણિક તથા બિનશૈક્ષણિક હિત રક્ષક સમિતિએ નાયબ મુખ્યમંત્રી નીતિન પટેલને લેખિતમાં ફરિયાદ કરી હતી. જેમાં જણાવ્યું હતું કે, મહિલા કર્મચારીઓ સાડીમાં જ સજ્જ થઈને આવે તેવો દુરાગ્રહ અધિકારીઓ અને પદાધિકારીઓ દ્વારા રાખવામાં આવે છે. આ બાબત વ્યક્તિ સ્વાતંત્રતાના મૂળભૂત અધિકાર સામે ખતરારૂપ છે. મહિલા કર્મચારીઓને છાજે તેવા પહેરવેશની વ્યાખ્યામાં માત્ર સાડીને જ પ્રાધાન્ય આપવું યોગ્ય નથી. ખરેખર તો શરીરનો મહત્તમ ભાગ પંજાબી ડ્રેસ અને દુપટ્ટાથી ઢંકાય છે, અને મુસાફરીમાં પણ સુવિધાજનક રહે છે. જેથી મહિલાઓને હેરાનગતિ ન થાય તેવી સૂચના આપવા માટે રજૂઆત કરી હતી.